pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.วธ. บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔
วันอังคารที่ 20 กรกฎาคม 2564
รมว.วธ. บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔
บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔
วันที่ ๒๐ กรกฎาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔ ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สุดปัง! “เมืองต้นแบบเบตง” 5 เดือนแรก มีนักท่องเที่ยวมาเยือน 3 จังหวัดชายแดนใต้ สร้างรายได้กว่า 215 ล้านบาท
วันศุกร์ที่ 1 กรกฎาคม 2565
สุดปัง! “เมืองต้นแบบเบตง” 5 เดือนแรก มีนักท่องเที่ยวมาเยือน 3 จังหวัดชายแดนใต้ สร้างรายได้กว่า 215 ล้านบาท
.....
น.ส.รัชดา ธนาดิเรก รองโฆษกรัฐบาล เผยผลสําเร็จโครงการเมืองต้นแบบเบตง จ.ยะลา ซึ่งเป็นที่รู้จักของนักท่องเที่ยวมากขึ้น ภายหลังเปิดให้บริการสกายวอล์คอัยเยอร์เวง ในปี 63 ส่งผลให้การท่องเที่ยวภายในเมืองเบตงคึกคัก เฉลี่ยวันละ 1,000 คน ส่วนวันช่วงหยุด มีนักท่องเที่ยวจองที่พักและเที่ยวชมเมืองวันละ 3,000 - 4,000 คน สร้างงานและอาชีพให้กับผู้คนในพื้นที่อย่างมาก
.
ขณะที่การแข่งขัน Amazean Jungle Trail 2022 อ.เบตง จ.ยะลา วิ่งตามภูมิประเทศ ในเดือน พ.ค. ที่ผ่านมา สามารถดึงนักวิ่ง 1,300 คน จาก 14 ประเทศ มีการจองและเข้าพักในโรงแรมและรีสอร์ทกว่า 4,000 ห้อง ส่งผลให้มีเม็ดเงินสะพัด 140 ล้านบาทในช่วงเวลาดังกล่าว
.
ล่าสุด กระทรวงทรัพยากรธรรมชาติและสิ่งแวดล้อม ร่วมกับ ศอ.บต. และภาคีเครือข่ายภาคเอกชน เร่งสํารวจและพัฒนาอุโมงค์ปิยะมิตร แห่งที่ 2 “ต้าสุยต๋อ” ซึ่งเป็นอุโมงค์ประวัติศาสตร์ที่ใหญ่ที่สุดในพื้นที่จังหวัดชายแดนภาคใต้ ในฐานะฐานที่ตั้งของคอมมิวนิสต์มลายา เป็นพื้นที่ท่องเที่ยวแห่งแรกที่ออกแบบร่วมกันระหว่างรัฐ ประชาชนและเอกชน รองรับผู้ที่สนใจการท่องเที่ยวเชิงธรรมชาติป่าบาลาฮาลาที่มีความงดงามและเป็นป่าอเมซอนในภูมิภาคเอเชียตะวันออกเฉียงใต้เพียงแห่งเดียว ที่จะพร้อมอวดโฉมในปี 66
.
ข้อมูลจากกระทรวงการท่องเที่ยวฯ แสดงจํานวนนักท่องเที่ยวไทยและต่างชาติมาเยือน 3 จังหวัดชายแดนภาคใต้ ช่วง ม.ค. – พ.ค. 65 มีกว่า 5 แสนคน คิดเป็นรายได้ 215 ล้านบาท เพิ่มขึ้นจากช่วงเดียวกันของปีที่แล้ว ซึ่งมีผู้มาเยือน 2.88 แสนคน คิดเป็นรายได้ 172 ล้านบาท
.
ถือเป็นอีกหนึ่งนโยบายของรัฐบาลที่มุ่งมั่นพัฒนาคุณภาพชีวิตและเศรษฐกิจ เป็นกลไกสร้างความสงบร่มเย็นในพื้นที่อย่างยั่งยืน ควบคู่ไปกับการมีส่วนร่วมของทุกภาคส่วน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ขยายเวลามาตรการภาษีสนับสนุนผู้บริจาคให้กองทุนเพื่อความเสมอภาคทางการศึกษาผ่านระบบ e - Donation ถึง ๓๑ ธันวาคม ๒๕๖๖
วันศุกร์ที่ 2 กรกฎาคม 2564
ครม. ขยายเวลามาตรการภาษีสนับสนุนผู้บริจาคให้กองทุนเพื่อความเสมอภาคทางการศึกษาผ่านระบบ e - Donation ถึง ๓๑ ธันวาคม ๒๕๖๖
ครม.อนุมัติหลักการขยายเวลามาตรการภาษีสนับสนุนผู้บริจาคแก่กองทุนเพื่อความเสมอภาคทางการศึกษาผ่านระบบ e-Donation ถึง 31 ธ.ค.2566 ตามกรมสรรพากรเสนอ เพื่อช่วยเหลือผู้ขาดแคลนทุนทรัพย์ ลดความเหลื่อมล้ําการศึกษา เสริมสร้างและพัฒนาคุณภาพและประสิทธิภาพครู
คณะรัฐมนตรีอนุมัติหลักการการขยายเวลามาตรการภาษีสนับสนุนผู้บริจาคให้แก่กองทุนเพื่อความเสมอภาคทางการศึกษา ผ่านระบบ e - Donation ถึง 31 ธันวาคม 2566 ตามที่กรมสรรพากรเสนอ เพื่อช่วยเหลือผู้ขาดแคลนทุนทรัพย์ ลดความเหลื่อมล้ําในการศึกษา และเสริมสร้างและพัฒนาคุณภาพและประสิทธิภาพครู ตามที่รัฐธรรมนูญแห่งราชอาณาจักรไทยกําหนด
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า “คณะรัฐมนตรีอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีสําหรับการบริจาคให้แก่กองทุนเพื่อความเสมอภาคทางการศึกษา) ตามที่กรมสรรพากรเสนอ ซึ่งเป็นการดําเนินการตามรัฐธรรมนูญแห่งราชอาณาจักรไทยที่กําหนดให้รัฐใช้มาตรการหรือกลไกทางภาษีให้ผู้บริจาคทรัพย์สินเข้ากองทุนฯ ได้รับประโยชน์ในการลดหย่อนภาษีด้วย เพื่อช่วยเหลือผู้ขาดแคลนทุนทรัพย์ ลดความเหลื่อมล้ําในการศึกษา และเสริมสร้างและพัฒนาคุณภาพและประสิทธิภาพครู โดยมีหลักการสรุปได้ดังนี้
๑. บุคคลธรรมดาที่บริจาคเงินให้แก่กองทุนฯ สามารถหักลดหย่อนได้เป็นจํานวนสองเท่าของจํานวนเงินที่บริจาค แต่เมื่อรวมกับค่าใช้จ่ายเพื่อสนับสนุนการศึกษาตามโครงการที่กระทรวงศึกษาธิการให้ความเห็นชอบแล้ว ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนอื่น ๆ แล้ว
๒. บริษัทหรือห้างหุ้นส่วนนิติบุดคลที่บริจาคเงินหรือทรัพย์สินให้แก่กองทุนฯ สามารถหักเป็นรายจ่ายได้เป็นจํานวนสองเท่าของรายจ่ายที่บริจาค แต่เมื่อรวมกับรายจ่ายที่จ่ายไปเป็นค่าใช้จ่าย เพื่อสนับสนุนการศึกษาตามโครงการที่กระทรวงศึกษาธิการให้ความเห็นชอบ และรายจ่ายที่จ่ายไปเป็นค่าใช้จ่ายในการจัดสร้างและการบํารุงรักษาสนามเด็กเล่น สวนสาธารณะ หรือสนามกีฬาของเอกชนที่เปิดให้ประชาชนใช้เป็นการทั่วไปโดยไม่เก็บค่าบริการใด ๆ หรือสนามเด็กเล่น สวนสาธารณะ หรือสนามกีฬาของทางราชการแล้วต้องไม่เกินร้อยละสิบของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา ตามมาตรา ๖๕ ตรี (๓) (ข) แห่งประมวลรัษฎากร
ทั้งนี้ ผู้ที่บริจาคให้แก่กองทุนฯ ตามข้อ ๑ และ ๒ จะต้องบริจาคผ่านระบบบริจาคอิเล็กทรอนิกส์ (e - Donation) ตั้งแต่วันที่ ๑ มกราคม พ.ศ. ๒๕๖๔ ถึงวันที่ ๓๑ ธันวาคม พ.ศ. ๒๕๖๖”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “กรมสรรพากรหวังเป็นอย่างยิ่งว่า มาตรการภาษีข้างต้นจะช่วยจูงใจให้ภาคเอกชนมีส่วนร่วมในการสนับสนุนงบประมาณหรือเงินทุนทางการศึกษา เพื่อให้เด็กและเยาวชนที่ขาดแคลนได้รับการสนับสนุนทางการศึกษาจนสําเร็จการศึกษาขั้นพื้นฐานอย่างเสมอภาคและเท่าเทียม ตลอดจนเพิ่มโอกาสในการพัฒนาทรัพยากรมนุษย์ซึ่งเป็นรากฐานในการพัฒนาประเทศให้มีคุณภาพ อันจะนําไปสู่การพัฒนาบุคลากรที่มีคุณภาพเพื่อการพัฒนาประเทศอย่างยั่งยืนต่อไป สอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมต.อนุชา นำคณะลงพื้นที่บ้านบางกลอย ตรวจสอบและรวบรวมข้อมูลสภาพปัญหา เพื่อเร่งหาแนวทางช่วยเหลือ ย้ำรัฐบาลดูแลประชาชนทุกกลุ่มเต็มที่ โดยยึดประโยชน์ส่วนรวมของคนในชาติ
วันพุธที่ 23 มีนาคม 2565
รมต.อนุชา นําคณะลงพื้นที่บ้านบางกลอย ตรวจสอบและรวบรวมข้อมูลสภาพปัญหา เพื่อเร่งหาแนวทางช่วยเหลือ ย้ํารัฐบาลดูแลประชาชนทุกกลุ่มเต็มที่ โดยยึดประโยชน์ส่วนรวมของคนในชาติ
รมต.อนุชา นําคณะลงพื้นที่บ้านบางกลอย ตรวจสอบและรวบรวมข้อมูลสภาพปัญหา เพื่อเร่งหาแนวทางช่วยเหลือ ย้ํารัฐบาลดูแลประชาชนทุกกลุ่มเต็มที่ โดยยึดประโยชน์ส่วนรวมของคนในชาติ
วันนี้ (23 มีนาคม 2565) เวลา 14.00 น. นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย นําคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นายกฤษณ์ แก้วอยู่ สมาชิกสภาผู้แทนราษฎร เขต 1 นายสุชาติ อุสาหะ สมาชิกสภาผู้แทนราษฎร เขต 3 นายสมชัย เลิศประสิทธิพันธ์ รองผู้ว่าราชการจังหวัดเพชรบุรี นายอภินันท์ ธรรมเสนา นักวิชาการศูนย์มานุษยวิทยาสิรินธร (องค์การมหาชน) ลงพื้นที่ หมู่ที่ 1 ต.ห้วยแม่เพรียง อ.แก่งกระจาน จ.เพชรบุรี เพื่อติดตามการแก้ไขปัญหาที่อยู่อาศัยและที่ดินทํากินของชาวกะเหรี่ยงในพื้นที่บ้านบางกลอย ซึ่งเป็นสืบเนื่องมาจากการที่ชาวบ้านผู้ได้รับผลกระทบในพื้นที่บ้านบางกลอยได้รับความเดือดร้อนจากปัญหาด้านต่าง ๆ ที่เป็นอุปสรรคต่อการพัฒนาคุณภาพชีวิต
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยต่อปัญหาของพี่น้องชาวบางกลอย จึงได้สั่งการให้หน่วยงานที่เกี่ยวข้องเร่งดําเนินการให้ความช่วยเหลือโดยด่วน โดยได้ออกคําสั่งสํานักนายกรัฐมนตรี ที่ 26/2565 แต่งตั้งคณะกรรมการอิสระเพื่อตรวจสอบข้อเท็จจริงและแก้ไขปัญหาชุมชนกะเหรี่ยงบางกลอย ซึ่งจากการประชุมหารือจึงเป็นที่มาของการลงพื้นที่เพื่อตรวจสอบและติดตามสภาพปัญหาในวันนี้
รัฐมนตรีประจําสํานักนายกรัฐมนตรี กล่าวเพิ่มเติมว่า การลงพื้นที่ในวันนี้ ได้รับฟังข้อมูลและข้อเท็จจริงที่ประชาชนในพื้นที่ประสบปัญหา อาทิ ปัญหาที่ดินทํากิน ปัญหาแหล่งน้ําสําหรับการดํารงชีพ และการอนุรักษณ์ความเป็นชาติพันธุ์บนผืนแผ่นดินไทย โดยวันนี้ได้เยี่ยมชมการดําเนินงานมูลนิธิปิดทองหลังพระเพื่อการพัฒนาคุณภาพชีวิต โครงการส่งเสริมอาชีพในการพัฒนารายได้ และได้เยี่ยมที่อยู่อาศัย ที่ดินทํากิน และระบบสาธารณูปโภคของชุมชน รัฐมนตรีประจําสํานักนายกรัฐมนตรี ยังย้ําอีกว่ารัฐบาลจะดูแลประชาชนทุกกลุ่มที่อาศัยอยู่บนผืนแผ่นดินไทยอย่างเต็มที่ ทั้งนี้ การแก้ไขปัญหาต้องคํานึงถึงการใช้ประโยชน์ของคนในชาติร่วมกัน ไม่ใช่เพื่อคนใดคนหนึ่ง ส่วนกําหนดระยะเวลาจะดําเนินการให้เร็วที่สุดภายหลังจากการลงพื้นที่วันนี้
----------
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" กำชับดูแลผู้ป่วยโควิด-19 ทุกคน เข้ารักษาต้องสะดวก ทั่วถึง และครอบคลุม ย้ำสายด่วน 1330 ขอความช่วยเหลือได้ทุกกลุ่ม
วันอังคารที่ 26 กรกฎาคม 2565
โฆษกรัฐบาล เผย "นายกฯ" กําชับดูแลผู้ป่วยโควิด-19 ทุกคน เข้ารักษาต้องสะดวก ทั่วถึง และครอบคลุม ย้ําสายด่วน 1330 ขอความช่วยเหลือได้ทุกกลุ่ม
​โฆษกรัฐบาล เผย "นายกฯ" กําชับดูแลผู้ป่วยโควิด-19 ทุกคน เข้ารักษาต้องสะดวก ทั่วถึง และครอบคลุม ย้ําสายด่วน 1330 ขอความช่วยเหลือได้ทุกกลุ่ม เพื่อรับการดูแลตามรูปแบบ สิทธิ และเกณฑ์ที่หลากหลาย
วันนี้ (26 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับทุกหน่วยงานที่เกี่ยวข้องร่วมดูแลผู้ติดเชื้อโควิด-19 ทุกกลุ่ม ให้สามารถเข้าถึงระบบสาธารณสุขเพื่อรับการรักษาได้โดยสะดวก รวดเร็ว ครอบคลุมและทั่วถึง หลังยอดป่วยโควิด-19 ยังมีแนวโน้มเพิ่มขึ้น ในขณะที่ สปสช. ได้ปรับระบบสายด่วน 1330 ให้รองรับผู้ป่วยโควิด-19 ได้อย่างครอบคลุมทุกกลุ่ม ทั้ง 608 และกลุ่มผู้ติดเชื้อทั่วไป เพื่อเข้ารับการดูแลรักษาได้ตามเกณฑ์ และสิทธิของผู้ป่วยกลุ่มต่าง ๆ เช่น เข้ารับบริการแบบ "เจอ แจก จบ" ที่สถานพยาบาลตามสิทธิ การรับการดูแลแบบ Tele-medicine ระบบบริการการแพทย์ทางไกลพร้อมจัดส่งยาทางไปรษณีย์ รวมทั้งการประสานหาเตียง/โรงพยาบาล หรือการจัดหาหน่วยบริการเพื่อดูแลแบบ Home Isolation โดยคนที่มีผลตรวจ ATK ขึ้น 2 ขีด และยังไม่ได้รับบริการ สามารถโทรสายด่วน 1330 ซึ่งเจ้าหน้าที่จะให้คําแนะนําในการปฏิบัติ คัดกรองเบื้องต้น และถ้ามีอาการรุนแรงก็จะประสานสายด่วน 1669 เพื่อส่งรถฉุกเฉินมารับตัวไปยังโรงพยาบาลต่อไป นายกรัฐมนตรี ให้ความมั่นใจระบบสาธารณสุขของไทยมีความพร้อมให้บริการแก่ประชาชน
สําหรับยอดผู้ติดเชื้อโควิดวันนี้ (26 กรกฎาคม 2565) มีผู้ป่วยรายใหม่ในประเทศ (รักษาตัวใน รพ.) จํานวน 1,828 ราย ไม่มีผู้ป่วยมาจากต่างประเทศ ทําให้มียอดผู้ป่วยสะสม 2,355,986 ราย (ตั้งแต่ 1 มกราคม 2565) หายป่วยกลับบ้าน 2,173 ราย หายป่วยสะสม 2,356,098 ราย (ตั้งแต่ 1 มกราคม 2565) และผู้ป่วยกําลังรักษา 23,605 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 903 ราย และเสียชีวิต 35 ราย ///
รัฐบาลไทย-ข่าวทำเนียบรัฐบาล-รพ.บุษราคัมเปิดหอผู้ป่วยกึ่งวิกฤตทับทิม 32 เตียง
วันพฤหัสบดีที่ 2 กันยายน 2564
รพ.บุษราคัมเปิดหอผู้ป่วยกึ่งวิกฤตทับทิม 32 เตียง
โรงพยาบาลบุษราคัม เปิดหอผู้ป่วยกึ่งวิกฤตทับทิม 32 เตียง ดูแลผู้ป่วยโควิด 19 ที่ต้องให้ออกซิเจนไฮโฟลว์ ลดการเข้าสู่ภาวะวิกฤต ลดการใส่ท่อช่วยหายใจ เริ่มรับผู้ป่วยแล้ววานนี้ 8 ราย เผยแนวโน้มผู้ป่วยรายใหม่ลดลง  สัปดาห์ล่าสุดรับใหม่เฉลี่ยวันละ 76 ราย
โรงพยาบาลบุษราคัม เปิดหอผู้ป่วยกึ่งวิกฤตทับทิม32 เตียง ดูแลผู้ป่วยโควิด 19 ที่ต้องให้ออกซิเจนไฮโฟลว์ลดการเข้าสู่ภาวะวิกฤต ลดการใส่ท่อช่วยหายใจ เริ่มรับผู้ป่วยแล้ววานนี้ 8 ราย เผยแนวโน้มผู้ป่วยรายใหม่ลดลง สัปดาห์ล่าสุดรับใหม่เฉลี่ยวันละ 76 รายจากเดิมวันละกว่า 200 ราย
วันนี้ (2 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ความคืบหน้าการดําเนินงานของโรงพยาบาลบุษราคัม ว่า สถานการณ์โควิด19 ของไทยมีแนวโน้มดีขึ้น จํานวนผู้ติดเชื้อรายใหม่ลดลง สําหรับผู้ป่วยที่มีอาการกลุ่มสีเหลืองที่เข้ารับการรักษาในโรงพยาบาลบุษราคัมมีจํานวนลดลงเช่นกัน มีผู้ป่วยอยู่ระหว่างการรักษาทั้งสิ้น 1,198 ราย ในช่วงสัปดาห์ที่ผ่านมา (25 – 31 สิงหาคม) มีผู้ป่วยใหม่ลดลงเหลือเพียง 76 รายต่อวัน จากเดิมในเดือนกรกฎาคมรับผู้ป่วยใหม่เฉลี่ยวันละ 281 ราย และเฉลี่ยตลอดทั้งเดือนสิงหาคมวันละ 248 ราย ขณะที่ผู้ป่วยรักษาหายกลับบ้านได้ 282 ราย ซึ่งสูงกว่าจํานวนผู้ป่วยที่รับใหม่ อย่างไรก็ตาม
ยังมีผู้ป่วยส่วนหนึ่งที่มีอาการหนักจําเป็นต้องใช้เครื่องช่วยหายใจหรือให้ออกซิเจนไฮโฟลว์ จึงได้เปิดหอผู้ป่วยกึ่งวิกฤตทับทิม 32 เตียง มีผู้ป่วยแล้ว 8 รายตั้งแต่วานนี้ (1 กันยายน 2564) หลังจากที่ได้เปิดหอผู้ป่วยวิกฤตโกเมน17 เตียงไปเมื่อต้นเดือนสิงหาคม ซึ่งจะช่วยให้ผู้ป่วยกลุ่มนี้ได้รับการดูแลรักษาอย่างใกล้ชิด ช่วยลดการเข้าสู่ภาวะวิกฤตลดการใส่ท่อช่วยหายใจ เพิ่มโอกาสการรอดชีวิตได้ถึงร้อยละ 63
ทั้งนี้ ตั้งแต่ 14 พฤษภาคม - 1 กันยายน2564 โรงพยาบาลบุษราคัมเปิดให้บริการรวม 3,700 เตียงให้การดูแลผู้ป่วยโควิดสะสม20,079 ราย ส่งต่อ 371 ราย ผู้เสียชีวิตสะสม 223 ราย อัตราตายร้อยละ 1.11ส่วนหอผู้ป่วยวิกฤตโกเมน17 เตียง เปิดดําเนินการมา 1 เดือนมีผู้ป่วยสะสม 82 ราย ขณะนี้มีผู้ป่วยใส่ท่อช่วยหายใจ8 ราย ใช้ออกซิเจนไฮโฟลว์ 3 ราย และหอผู้ป่วยกึ่งวิกฤตทับทิม 32 เตียง รับผู้ป่วยแล้ว 8 ราย
******************************** 2 กันยายน 2564
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดให้บริการเดินรถเชิงพาณิชย์ และขบวนรถเชิงสังคมเพิ่ม 22 ขบวน
วันพุธที่ 1 ธันวาคม 2564
การรถไฟแห่งประเทศไทย เปิดให้บริการเดินรถเชิงพาณิชย์ และขบวนรถเชิงสังคมเพิ่ม 22 ขบวน
รองรับการผ่อนคลายมาตรการ และการยกเลิกเคอร์ฟิวทุกจังหวัดทั่วประเทศ เริ่มวันที่ 1 ธันวาคม เป็นต้นไป
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) มีมาตรการผ่อนคลายการเดินทาง และยกเลิกมาตรการห้ามออกนอกเคหสถาน (เคอร์ฟิว) ทุกจังหวัดทั่วประเทศรฟท. ได้ปรับการเดินขบวนรถให้สอดคล้องกับสภาพการเดินทางและรองรับนโยบายการเปิดประเทศของรัฐบาล โดยเพิ่มการให้บริการขบวนรถเชิงพาณิชย์ และขบวนรถเชิงสังคมอีกจํานวน 22 ขบวน เริ่มตั้งแต่วันที่ 1 ธันวาคม 2564 เป็นต้นไป โดยมีขบวนรถที่ให้บริการในเส้นทางต่าง ๆ ดังนี้
ขบวนรถเชิงพาณิชย์
สายตะวันออกเฉียงเหนือ จํานวน 2 ขบวน
เปิดเดิน วันที่ 9/10 ธันวาคม 2564
- ขบวนรถด่วนพิเศษที่ 25/26 กรุงเทพ - หนองคาย - กรุงเทพ
สายใต้ จํานวน 6 ขบวน
เปิดเดิน วันที่ 4 ธันวาคม 2564
- ขบวนรถนําเที่ยวที่ 909/910 กรุงเทพ - น้ําตก - กรุงเทพ
- ขบวนรถนําเที่ยวที่ 911/912 กรุงเทพ - สวนสนประดิพัทธ์ - กรุงเทพ
เปิดเดิน วันที่ 9 ธันวาคม 2564
- ขบวนรถด่วนพิเศษที่ 39/44 กรุงเทพ - สุราษฎร์ธานี - กรุงเทพ
ขบวนรถเชิงสังคม
เปิดเดิน วันที่ 1 ธันวาคม 2564
สายใต้ จํานวน 2 ขบวน
- ขบวนรถธรรมดาที่ 259/260 ธนบุรี - น้ําตก - ธนบุรี
สายมหาชัย – วงเวียนใหญ่ จํานวน 12 ขบวน
- ขบวนรถธรรมดาที่ 4302/4303 มหาชัย - วงเวียนใหญ่ - มหาชัย
- ขบวนรถธรรมดาที่ 4312/4313 มหาชัย - วงเวียนใหญ่ - มหาชัย
- ขบวนรถธรรมดาที่ 4316/4317 มหาชัย - วงเวียนใหญ่ - มหาชัย
- ขบวนรถธรรมดาที่ 4324/4325 มหาชัย - วงเวียนใหญ่ - มหาชัย
- ขบวนรถธรรมดาที่ 4342/4343 มหาชัย - วงเวียนใหญ่ - มหาชัย
- ขบวนรถธรรมดาที่ 4346/4347 มหาชัย - วงเวียนใหญ่ - มหาชัย
นายเอกรัช กล่าวเพิ่มเติมว่า รฟท. ได้ทยอยปรับเพิ่มการเดินรถให้สอดรับกับการผ่อนคลายมาตรการของ ศบค. เพื่อให้มีจํานวนเพียงพอและเหมาะสมต่อการให้บริการแก่ประชาชนที่เพิ่มขึ้นอย่างต่อเนื่อง โดยปัจจุบันได้เปิดให้บริการทั้งสิ้น 150 ขบวนต่อวัน เป็นขบวนรถเชิงพาณิชย์ 34 ขบวน และขบวนรถเชิงสังคม 116 ขบวน โดยแบ่งตามเส้นทางเป็นสายเหนือ 32 ขบวน สายตะวันออกเฉียงเหนือ 38 ขบวน สายใต้ 34 ขบวน สายตะวันออก 20 ขบวน สายมหาชัย 22 ขบวน และสายแม่กลอง 4 ขบวน
อย่างไรก็ตาม การปรับเพิ่มให้บริการเดินรถในครั้งนี้รฟท. คํานึงถึงการให้บริการประชาชน ควบคู่กับมาตรการเฝ้าระวังและป้องกันการแพร่ระบาดของไวรัสโควิด-19 ตามนโยบายของกระทรวงคมนาคม และกระทรวงสาธารณสุขอย่างเคร่งครัด โดยได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา พร้อมกับให้สแกนแอพพลิเคชันไทยชนะก่อนและหลังใช้บริการ หากผู้โดยสารไม่สามารถใช้แอพพลิเคชันไทยชนะให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ ในพื้นที่ควบคุมสูงสุดและเข้มงวด เพื่อให้เกิดความปลอดภัย และลดความเสี่ยงจากการแพร่ระบาดของไวรัสโควิด-19 ตลอดการเดินทาง สําหรับประชาชนที่ต้องการเดินทาง สามารถสอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-Cabinet approves implementation of “BCG (U2T for BCG and Regional Development)” program
วันพุธที่ 15 มิถุนายน 2565
Cabinet approves implementation of “BCG (U2T for BCG and Regional Development)” program
Cabinet approves implementation of “BCG (U2T for BCG and Regional Development)” program
June 14, 2022, Government Spokesperson Thanakorn Wangboonkongchana disclosed a resolution of the cabinet meeting which approved for Ministry of Higher Education, Science and Innovation to implement “BCG (U2T for BCG and Regional Development)” program in 7,435 Tambons (sub-districts) of 77 provinces for the total budget of 3,566.28 million Baht.
The BCG (U2T for BCG and Regional Development) is aimed to enhance capacity and competitiveness of local BCG manufacturing and service sector with knowhow, technologies, and innovations. Target groups are new graduates of not over 5 years and local people/laid-off workers, whose basic skills related to the BCG economy will be enhanced. Thailand Community Big Data (TCD) will also be developed to cover every single area in the country.
Under the program more than 15,000 activities, e.g., technology transfer, business matching, marketing management, etc., will be held in 7,435 Tambons throughout the country. University responsible for respective Tambon will take charge in mobilizing the program, using TCD for planning and sustainable development of the community.
According to the Government Spokesperson, the “BCG (U2T for BCG and Regional Development)” program is expected to help increase sales of local products and services by no less than 10%, create employment of more than 68,350 new graduates, and generate over 600 million Baht/month.
รัฐบาลไทย-ข่าวทำเนียบรัฐบาล-นายกรัฐมนตรียืนยันฉีดวัคซีนครบตามกลุ่มเป้าหมายภายในปีนี้ พร้อมเดินหน้าจัดหาวัคซีนสำหรับปี 2565 อย่างต่อเนื่อง
วันจันทร์ที่ 4 ตุลาคม 2564
นายกรัฐมนตรียืนยันฉีดวัคซีนครบตามกลุ่มเป้าหมายภายในปีนี้ พร้อมเดินหน้าจัดหาวัคซีนสําหรับปี 2565 อย่างต่อเนื่อง
นายกรัฐมนตรียืนยันฉีดวัคซีนครบตามกลุ่มเป้าหมายภายในปีนี้ พร้อมเดินหน้าจัดหาวัคซีนสําหรับปี 2565 อย่างต่อเนื่อง
วันนี้ (4 ตุลาคม 2564) ภายหลังการเป็นประธานในพิธี Kick off สร้างเกราะป้องกันด้วยวัคซีน เด็กปลอดภัย เรียนอุ่นใจ ต้อนรับเปิดเทอม ณ โรงเรียนพิบูลย์อุปถัมภ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน ถึงการฉีดวัคซีนในเด็ก/เยาวชนวันนี้ โดยหลังการฉีดได้มีการติดตามอาการหลังฉีด ยังไม่พบเด็กนักเรียนที่มีผลข้างเคียงใด ๆ เพราะเด็ก/เยาวชน มีร่างกายที่แข็งแรง แต่ต้องเร่งฉีดวัคซีนเพื่อให้สามารถกลับมาเปิดภาคเรียนที่ 2 ในวันที่ 1 พฤศจิกายนได้ อย่างไรก็ตาม รัฐบาลก็ได้เดินหน้าจัดหาวัคซีนที่สามารถฉีดในกลุ่มเด็ก/เยาวชนได้เพิ่มเติม โดยขณะนี้มีหลายยี่ห้อที่กําลังอยู่ระหว่างการพัฒนา บางยี่ห้ออยู่ระหว่างการขึ้นทะเบียนและตรวจสอบ เพื่อความปลอดภัยและไม่ให้มีความเสี่ยงในเด็ก โดยกระทรวงสาธารณสุขได้ติดตามความคืบหน้าอย่างต่อเนื่อง
นายกรัฐมนตรียังยืนยันว่ามีวัคซีนเพียงพอ และในปีนี้จะสามารถฉีดวัคซีนให้เป็นไปตามเป้าที่วางเอาไว้ ครอบคลุมร้อยละ 80 ของประชากรกลุ่มเป้าหมาย หรือ 100 ล้านโดส ขณะนี้ได้ดําเนินการฉีดวันละหลายแสนโดสต่อวัน และยังได้มีแผนการจัดหาวัคซีนปี 2565 จํานวน 150 - 170 ล้านโดสรองรับไว้แล้ว นายกรัฐมนตรีย้ําว่าแม้มีการฉีดวัคซีนแล้ว แต่ขอให้ทุกคนปฏิบัติตามมาตรการ DMHTT รวมทั้งขอให้สื่อมวลชนช่วยกันประชาสัมพันธ์ให้ประชาชนให้ความร่วมมือด้วย สําหรับกรณีวัคซีนทางเลือก นายกรัฐมนตรีกล่าวว่าเป็นอีกทางเลือกหนึ่งให้ประชาชนได้สามารถเข้าถึงการฉีดวัคซีนอย่างทั่วถึง ซึ่งรัฐบาลยินดีช่วยเหลือในการฉีดวัคซีนเพิ่มเติมอยู่แล้ว
ในตอนท้าย นายกรัฐมนตรีกล่าวถึงสถานการณ์อุทกภัยว่า หากมีพายุในวันที่ 8 - 9 ตุลาคมนี้ อาจส่งผลให้ปริมาณน้ํามากขึ้น รัฐบาลได้เตรียมแผนรองรับไว้แล้วเพื่อให้เกิดความเสียหายน้อยที่สุด พร้อมกับต้องดูแลเยียวยาประชาชนด้วยเช่นกัน
รัฐบาลไทย-ข่าวทำเนียบรัฐบาล- กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 14 พฤศจิกายน 2564
วันอาทิตย์ที่ 14 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 14 พฤศจิกายน 2564
โดยศูนย์ Command Center ภัยพิบัติกระทรวงคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 39 เส้นทาง จํานวน 39 แห่ง สามารถสัญจรผ่านได้ 27 แห่ง สัญจรผ่านไม่ได้ 12 แห่ง
2. ถนนทางหลวง ได้รับผลกระทบ รวม 6 เส้นทาง จํานวน 6 แห่ง สามารถสัญจรผ่านได้ 6 แห่ง
3. ถนนทางหลวงชนบท ได้รับผลกระทบ รวม 33 เส้นทาง จํานวน 33 แห่ง สามารถสัญจรผ่านได้ 21 แห่ง สัญจรผ่านไม่ได้ 12 แห่ง
4. มีจังหวัดที่ได้รับผลกระทบจากเหตุอุทกภัย ทั้งหมด 12 จังหวัด โดยจังหวัดที่ได้รับผลกระทบมากที่สุด 5 อันดับแรก ได้แก่ 1) จังหวัดชุมพร 2) จังหวัดสุพรรณบุรี 3) จังหวัดนครปฐม 4) จังหวัดมหาสารคาม และ 5) จังหวัดพระนครศรีอยุธยา
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า ตั้งศูนย์ให้ความช่วยเหลือผู้ประสบภัย จัดชุดถุงยังชีพ อาหาร และน้ําดื่มแจกจ่ายให้กับประชาชนพร้อมลงพื้นที่ช่วยเหลือประชาชนในพื้นที่ที่ได้รับผลกระทบจากเหตุอุทกภัย
7. กรมทางหลวงและกรมทางหลวงชนบทนําเครื่องจักรเข้าซ่อมแซมถนนที่ได้รับความเสียหาย ติดตั้งป้ายเตือนและอุปกรณ์ เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากสถานการณ์อุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 119
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคมเชิญชวนประชาชนร่วมรณรงค์ “สงกรานต์ 2565 บ้านใกล้ - บ้านไกล ร่วมใจลดปัญหาจราจรติดขัด”
วันอังคารที่ 5 เมษายน 2565
รัฐมนตรีว่าการกระทรวงคมนาคมเชิญชวนประชาชนร่วมรณรงค์ “สงกรานต์ 2565 บ้านใกล้ - บ้านไกล ร่วมใจลดปัญหาจราจรติดขัด”
เดินทางสะดวกปลอดภัยห่างไกล COVID-19 แนะบ้านใกล้ออกทีหลัง-กลับไว บ้านไกลออกไว - กลับทีหลัง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนในการเดินทางช่วงวันหยุดช่วงเทศกาลสงกรานต์ระหว่างวันที่ 11 - 17 เมษายน 2565 ซึ่งเป็นช่วงที่มีประชาชนจํานวนมากเดินทางท่องเที่ยวและกลับภูมิลําเนา จึงได้มอบนโยบายให้ทุกหน่วยงานในสังกัดกระทรวงคมนาคมเตรียมความพร้อมเพื่ออํานวยความสะดวกในการเดินทางให้กับประชาชน รวมทั้งให้เน้นย้ําการดูแลด้านความปลอดภัยการเดินทางเป็นพิเศษเพื่อลดการสูญเสียทั้งชีวิตและทรัพย์สิน โดยรัฐมนตรีว่าการกระทรวงคมนาคมขอความร่วมมือให้เชิญชวนประชาชนร่วมสนับสนุนมาตรการ “คนบ้านใกล้เดินทางออกจากกรุงเทพฯ ทีหลัง และเดินทางกลับเข้ากรุงเทพฯ ก่อน” ภายใต้แผนการอํานวยความสะดวกและความปลอดภัยรองรับการเดินทางของประชาชนช่วงเทศกาลสงกรานต์ พ.ศ. 2565 ของกระทรวงคมนาคม
โดยขอให้ประชาชนวางแผนการเดินทางล่วงหน้าเพื่อกระจายการเดินทางและเหลื่อมเวลาการเดินทางในเส้นทางเข้า - ออกกรุงเทพฯ โดยขอความร่วมมือดังนี้ ขอให้กลุ่มเดินทางใกล้ (ประชาชนที่เดินทางกลับภูมิลําเนาหรือท่องเที่ยวในรัศมี 200 - 300 กิโลเมตรจากกรุงเทพฯ) ให้เดินทางออกทีหลัง - กลับไว โดยเดินทางออกจากกรุงเทพฯ ในวันพฤหัสบดีที่ 14 เมษายน 2565 และกลับเข้ากรุงเทพฯ ในวันเสาร์ที่ 16 เมษายน 2565 สําหรับคนบ้านไกล ขอให้เดินทางออกไว - กลับทีหลัง โดยเดินทางออกจากกรุงเทพฯ ในช่วงวันอังคารถึงวันพุธที่ 12 - 13 เมษายน 2565 และกลับเข้ากรุงเทพฯ ในช่วงวันเสาร์ถึงวันอาทิตย์ที่ 16 - 17 เมษายน 2565 โดยพื้นที่เป้าหมายการขับเคลื่อนมาตรการประชาชนกลุ่มบ้านใกล้ 21 จังหวัด (ภายใน 200 - 300 กิโลเมตรจากกรุงเทพฯ) ประกอบด้วย กลุ่มจังหวัดทางตอนเหนือ 9 จังหวัด ได้แก่ อยุธยา อ่างทอง สุพรรณบุรี สิงห์บุรี ชัยนาท ลพบุรี อุทัยธานี นครสวรรค์ และเพชรบูรณ์ กลุ่มจังหวัดทางตอนอีสาน 4 จังหวัด ได้แก่ สระบุรี นครนายก ชัยภูมิ และนครราชสีมา กลุ่มจังหวัดทางตอนตะวันออก 4 จังหวัด ได้แก่ ปราจีนบุรี ฉะเชิงเทรา ชลบุรี และสระแก้ว กลุ่มจังหวัดทางตอนตะวันตก 4 จังหวัด ได้แก่ กาญจนบุรี ราชบุรี สมุทรสงคราม และเพชรบุรี
นอกจากนี้ ยังได้กําชับให้เตรียมพร้อมด้านบุคคลากรและอุปกรณ์ตลอด 24 ชั่วโมง จัดเตรียมแผนการปฏิบัติงานรองรับการเดินทางของประชาชนอย่างเต็มที่ โดยการปรับแผนงานที่ได้ใช้กับการเดินทางช่วงเทศกาลปีใหม่ให้มีความทันสมัยเท่ากันสถานการณ์ที่เกิดขึ้น และจัดเจ้าหน้าที่ อุปกรณ์อํานวยความปลอดภัย ให้มีความพร้อมในการปฏิบัติงานตลอด 24 ชั่วโมง เมื่อมีจราจรติดขัดสะสมบนเส้นทางหรือเกิดอุบัติเหตุ โดยร่วมบูรณาการทํางานกับตํารวจทางหลวงและหน่วยงานในพื้นที่ ศูนย์อํานวยความปลอดภัยทางถนนของจังหวัด ในการลดปัจจัยเสี่ยงการเกิดอุบัติเหตุทางถนน รวมทั้งให้เจ้าหน้าที่ที่ออกไปปฏิบัติงานปฏิบัติตนตามมาตรการป้องกันโรค (D-M-H-T-T-A) ของกรมควบคุมโรค กระทรวงสาธารณสุขอย่างเคร่งครัด
ทั้งนี้ หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-ศบศ. ชู “หัวหิน - ชะอำ” เป็นแหล่งท่องเที่ยวเชิงสุขภาพแห่งใหม่ สร้างมูลค่าเพิ่มด้านการท่องเที่ยว
วันศุกร์ที่ 21 มกราคม 2565
ศบศ. ชู “หัวหิน - ชะอํา” เป็นแหล่งท่องเที่ยวเชิงสุขภาพแห่งใหม่ สร้างมูลค่าเพิ่มด้านการท่องเที่ยว
.....
ที่ประชุม ศบศ. (21 ม.ค. 65) เห็นชอบแนวทางส่งเสริมการท่องเที่ยวเชิงสุขภาพ Thailand Wellness Sandbox โดยปรับภาพลักษณ์ “หัวหิน และ ชะอํา” เป็นแหล่งท่องเที่ยวเชิงสุขภาพแห่งใหม่ของไทย ควบคู่กับการพัฒนาการท่องเที่ยวชายฝั่งทะเลด้านตะวันตกภายใต้โครงการ Thailand Riviera ผ่านการนําเสนอสินค้าและบริการด้านการท่องเที่ยวเชิงสุขภาพ และสร้างประสบการณ์ที่มีคุณค่าแก่นักท่องเที่ยวด้วยบริการที่มีมาตรฐานระดับสากลผสานกับอัตลักษณ์ความเป็นไทย
.
เพื่อพัฒนาสินค้าและบริการ เพิ่มมูลค่าการใช้จ่ายของนักท่องเที่ยวในพื้นที่หัวหินและชะอํา สร้างมูลค่าเพิ่มด้านการท่องเที่ยวและเศรษฐกิจสร้างสรรค์ และที่ประชุมได้มอบให้ ททท. พิจารณาพื้นที่นําร่องในภูมิภาคอื่น ๆ ที่มีศักยภาพและความพร้อมในการดําเนินการระยะต่อไปด้วย
.
อ่านเพิ่มเติม คลิก >>https://www.thaigov.go.th/news/contents/details/50753
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติ 4,019 ล้านบาท บริหารทรัพยากรน้ำดูแลพื้นที่เสี่ยงภัย
วันอังคารที่ 16 สิงหาคม 2565
อนุมัติ 4,019 ล้านบาท บริหารทรัพยากรน้ําดูแลพื้นที่เสี่ยงภัย
วันอาทิตย์ที่ 14 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการดูแลพื้นที่เสี่ยงอุทกภัยและภัยแล้งทั่วประเทศ โดยอนุมัติกรอบวงเงิน 4,019 ล้านบาท
สําหรับโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 2565
และการกักเก็บน้ําเพื่อฤดูแล้งปี 2565/66 ให้แก่ 5 กระทรวง 13 หน่วยงาน เพื่อดําเนินการซ่อมแซม
ปรับปรุงอาคารชลศาสตร์ เช่น พนังกั้นน้ํา ประตูระบายน้ํา คลองส่งน้ํา ปรับปรุงแก้ไขสิ่งกีดขวางทางน้ํา
เพิ่มประสิทธิภาพการระบายน้ํา เตรียมความพร้อมเครื่องจักรเครื่องมือ เพิ่มปริมาณน้ําต้นทุน
และจัดหาแหล่งน้ําเพื่อรองรับน้ําส่วนเกินในช่วงฤดูฝน เช่น อ่างเก็บน้ํา ระบบกระจายน้ํา ธนาคารน้ําใต้ดิน
โดยเมื่อดําเนินการเสร็จสิ้นแล้วจะมีพื้นที่ได้รับประโยชน์ 35,723 ไร่ ประชาชนได้รับประโยชน์ 36,735
ครัวเรือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 12 พฤศจิกายน 2564 เวลา 17.00 น. สัญจรผ่านได้ 18 สายทาง ไม่สามารถสัญจรผ่านได้ 11 สายทาง
วันศุกร์ที่ 12 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจําวันที่ 12 พฤศจิกายน 2564 เวลา 17.00 น. สัญจรผ่านได้ 18 สายทาง ไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 12 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 29 สายทาง สัญจรผ่านได้ 18 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 12 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลําภู พระนครศรีอยุธยา เพชรบุรี สุพรรณบุรี และนครปฐม รวม 29 สายทาง สามารถสัญจรผ่านได้ 18 สายทาง และไม่สามารถสัญจรผ่านได้ 11 สายทาง แบ่งเป็น น้ําท่วมสูง 10 สายทาง (10 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.012 ถนนเชิงลาดสะพานใหม่นาหนองไผ่ - กระโพ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+600 - 7+000)
3. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+200 - 3+400)
4. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 60 เซนติเมตร (ช่วง กม. ที่ 3+150 - 4+000)
5. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 60 เซนติเมตร (ช่วง กม. ที่ 1+250 - 1+725)
6. สายทาง รอ.015 สะพานสามสัมพันธ์ (สะพานข้ามแม่น้ํามูล) อําเภอโพนทราย จังหวัดร้อยเอ็ด น้ําท่วมสูง 40 เซนติเมตร (ช่วง กม. ที่ 0+010 - 0+810)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
8. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
9. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
10. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
11. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ครม.อนุมัติกว่า 600 ลบ. ชดเชยดอกเบี้ยกิจการยางแห้ง พร้อมปรับเงื่อนไขโครงการสินเชื่อเงินทุนหมุนเวียนกิจการไม้ยาง ครอบคลุมสินเชื่อมากขึ้น
วันอังคารที่ 22 กุมภาพันธ์ 2565
ครม.อนุมัติกว่า 600 ลบ. ชดเชยดอกเบี้ยกิจการยางแห้ง พร้อมปรับเงื่อนไขโครงการสินเชื่อเงินทุนหมุนเวียนกิจการไม้ยาง ครอบคลุมสินเชื่อมากขึ้น
ครม.อนุมัติกว่า 600 ลบ. ชดเชยดอกเบี้ยกิจการยางแห้ง พร้อมปรับเงื่อนไขโครงการสินเชื่อเงินทุนหมุนเวียนกิจการไม้ยาง ครอบคลุมสินเชื่อมากขึ้น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 กุมภาพันธ์ 2565 ว่า ครม.อนุมัติโครงการชดเชยดอกเบี้ยให้แก่ผู้ประกอบกิจการยาง (ยางแห้ง) วงเงิน 603.50 ล้านบาท และให้การยางแห่งประเทศไทยทําหน้าที่ขอรับการจัดสรรงบประมาณในการจ่ายชดเชยดอกเบี้ยให้กับผู้เข้าร่วมโครงการ ตามที่กระทรวงเกษตรและสหกรณ์เสนอ โครงการนี้มีวัตถุประสงค์เพื่อเพิ่มสภาพคล่องและลดต้นทุนทางการเงินให้แก่ผู้ประกอบกิจการยาง (ยางแห้ง) ที่รับซื้อยางจากเกษตรกรชาวสวนยางและสถาบันเกษตรกรชาวสวนยาง โดยกําหนดเป้าหมายให้ผู้ประกอบกิจการยางสามารถซื้อผลผลิตยางแห้งได้ไม่น้อยกว่า 350,000 ตัน (คิดราคาเฉลี่ยปี 2564 ยางแผ่นดิบราคา 57 บาทต่อกิโลกรัม) ซึ่งรัฐบาลจะชดเชยดอกเบี้ยในการขอสินเชื่อเพื่อซื้อผลผลิตยางแห้งจากเกษตรกรชาวสวนยางในอัตราร้อยละ 3 ต่อปี ส่วนระยะเวลาดําเนินการโครงการจะเริ่มตั้งแต่เดือนสิงหาคม 2564 – ธันวาคม 2565
นอกจากนี้ ครม.ยังมีมติอนุมัติปรับปรุงหลักเกณฑ์และเงื่อนไขโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ เพื่อให้ผู้ประกอบการสามารถขอสินเชื่อเพื่อนํามาเป็นค่าใช้จ่ายในกิจกรรมอื่นๆ ที่เกี่ยวข้องกับการดําเนินงานกิจการไม้ยางและผลิตภัณฑ์ได้ เช่น การขยายกําลังการผลิต การปรับเปลี่ยนเครื่องจักรการผลิต ณ ที่ตั้งเดิมหรือที่ตั้งใหม่ การซื้อที่ดินเพื่อเป็นที่เก็บสต็อกยาง เป็นต้น จากเดิมที่ผู้ประกอบการสามารถขอสินเชื่อเพื่อเป็นค่าใช้จ่ายในการซื้อไม้ยางและผลิตภัณฑ์มาเก็บสต็อกและแปรรูปเท่านั้น สําหรับรายละเอียดการปรับปรุงหลักเกณฑ์และเงื่อนไขมีดังนี้ 1)แหล่งสินเชื่อ ผู้ประกอบการจะต้องมีสินเชื่อเป็นเงินทุนหมุนเวียนและหรือ “สินเชื่อที่เกี่ยวข้องกับการดําเนินงานกิจการไม้ยางและผลิตภัณฑ์” กับสถาบันการเงินตามรายชื่อธนาคารพาณิชย์และสถาบันการเงิน (เฉพาะกิจ) ที่สนับสนุนสินเชื่อภายใต้โครงการ จากเดิมที่กําหนดเฉพาะ “สินเชื่อเป็นเงินทุนหมุนเวียน” เท่านั้น 2)รัฐบาลสนับสนุนชดเชยดอกเบี้ยในอัตราตามที่จ่ายจริงแต่ไม่เกินร้อยละ 3 ต่อปี จํานวนไม่เกิน 600 ล้านบาท จากวงเงินกู้ 20,000 ล้านบาท โดยเพิ่มเงื่อนไขให้สอดคล้องกับสินเชื่อที่เกี่ยวข้องกับการดําเนินงานกิจการไม้ยางและผลิตภัณฑ์ คือ ชดเชยดอกเบี้ยสินเชื่อเงินทุนหมุนเวียนในการรับซื้อไม้ยาง และหรือชดเชยดอกเบี้ยสินเชื่อเกี่ยวข้องกับการดําเนินงานกิจการไม้ยางและผลิตภัณฑ์ ที่ใช้ในการขยายกําลังการผลิต/ปรับเปลี่ยนเครื่องจักรการผลิต ณ ที่ตั้งเดิมหรือที่ตั้งใหม่ เพื่อใช้ในการประกอบกิจการ จากเดิมที่ไม่กําหนดเงื่อนไขดังกล่าว
--------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตือนประชาชนระวังตกเป็นเหยื่อมิจฉาชีพหลอกขายชุดตรวจ ATK กำชับเจ้าหน้าที่ตำรวจเร่งดำเนินการจับกุม ไม่ให้เกิดความเสียหายแก่ประชาชน
วันพฤหัสบดีที่ 9 มิถุนายน 2565
โฆษกรัฐบาลเผย นายกฯ เตือนประชาชนระวังตกเป็นเหยื่อมิจฉาชีพหลอกขายชุดตรวจ ATK กําชับเจ้าหน้าที่ตํารวจเร่งดําเนินการจับกุม ไม่ให้เกิดความเสียหายแก่ประชาชน
โฆษกรัฐบาลเผย นายกฯ เตือนประชาชนระวังตกเป็นเหยื่อมิจฉาชีพหลอกขายชุดตรวจ ATK กําชับเจ้าหน้าที่ตํารวจเร่งดําเนินการจับกุม ไม่ให้เกิดความเสียหายแก่ประชาชน ขณะที่ผู้ติดเชื้อโควิด-19 จํานวน 3,185 ราย มาจากภายในประเทศทั้งหมด
วันนี้ (9 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนให้ระมัดระวังหลังพบกรณีการหลอกขายชุดตรวจ Antigen Test Kit (ATK) ผ่านทางเฟซบุ๊ก โดยกําชับเจ้าหน้าที่ตํารวจเร่งตรวจสอบและดําเนินการจับกุมผู้กระทําผิดมาดําเนินคดี ขอประชาชนอย่าหลงกล ตรวจสอบร้านค้าก่อนทําการโอนทุกครั้ง เพื่อไม่ให้ตกเป็นเหยื่อของมิจฉาชีพ นายกรัฐมนตรียังฝากให้เน้นว่า แม้ขณะนี้สถานการณ์โควิด-19 ในไทยคลี่คลาย ดีขึ้นเป็นลําดับ แต่การตรวจคัดกรองตนเอง เพื่อป้องกันการแพร่ระบาดในกลุ่มและครอบครัว ยังเป็นสิ่งสําคัญ
ทั้งนี้ เจ้าหน้าที่ตํารวจกองกํากับการ 4 กองบังคับการปราบปรามการกระทําความผิดเกี่ยวกับการคุ้มครองผู้บริโภค (กก.4 บก.ปคบ.) ได้จับกุมผู้ต้องหาจํานวน 6 ราย ซึ่งหลอกขายชุดตรวจ Antigen Test Kit (ATK) ผ่านทางเฟซบุ๊ก จากการสอบสวนเบื้องต้นยังไม่ปักใจเชื่อคําให้การของผู้ต้องหา โดยจะทําการสืบสวนขยายผลต่อไป หากประชาชนท่านใดเคยถูกหลอกขายชุดตรวจ Antigen Test Kit (ATK) สามารถแจ้งข้อมูลกับเจ้าหน้าที่เพื่อประกอบการดําเนินคดีเพิ่มเติมกับกลุ่มผู้ต้องหาต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,185 ราย จําแนกเป็น ผู้ติดเชื้อในประเทศ 3,185 ราย และผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 23 ราย ผู้ที่กําลังรักษาตัว 25,262 ราย และมียอดผู้ที่หายป่วยกลับบ้านแล้ว 3,326 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,253,617 ราย จํานวนผู้ที่หายป่วยสะสมจํานวน 2,253,034 ราย จํานวนผู้ป่วยปอดอักเสบรักษาตัวอยู่ในโรงพยาบาล 678 ราย
รัฐบาลไทย-ข่าวทำเนียบรัฐบาล-กรมท่าอากาศยาน ชี้แจงกรณีท่าอากาศยานเพชรบูรณ์
วันพฤหัสบดีที่ 13 มกราคม 2565
กรมท่าอากาศยาน ชี้แจงกรณีท่าอากาศยานเพชรบูรณ์
...
ตามที่มีข่าวการก่อสร้างอาคารใหม่ ณ ท่าอากาศยานเพชรบูรณ์ ขณะที่มีอาคารเดิมอยู่แล้วนั้น กรมท่าอากาศยาน กระทรวงคมนาคม ขอเรียนชี้แจงข้อมูล ดังนี้
ท่าอากาศยานเพชรบูรณ์ได้เปิดให้บริการในปี 2543 โดยจังหวัดเพชรบูรณ์ถือเป็นจังหวัดที่มีศักยภาพในด้านการท่องเที่ยว จึงได้มีการเปิดใช้ท่าอากาศยานเพื่ออํานวยความสะดวกในการเดินทางแก่ผู้โดยสาร นักท่องเที่ยว และนักธุรกิจที่เดินทางมาในพื้นที่ ซึ่งมีสายการบินพาณิชย์ให้บริการมาเป็นระยะ
โดยที่ผ่านมากรมท่าอากาศยานมีแผนที่จะดําเนินการปรับปรุงอาคารที่พักผู้โดยสารหลังเดิมให้สามารถใช้งานอย่างต่อเนื่อง แต่เมื่อมีการคํานวณงบประมาณสําหรับการปรับปรุงอาคารเก่าปรากฎว่าค่อนข้างสูง ประกอบกับในปี 2561 ได้รับแจ้งจากสายการบินว่ามีแผนที่จะใช้อากาศยานขนาด 70-80 ที่นั่ง มาให้บริการที่ท่าอากาศยานเพชรบูรณ์ด้วย ดังนั้น เพื่อเป็นการรองรับการให้บริการดังกล่าว ทย.จึงขอรับงบประมาณและได้รับการจัดสรรในปี 2562 - 2563 เพื่อก่อสร้างอาคารที่พักผู้โดยสารหลังใหม่ สามารถรองรับผู้โดยสารได้ 150 คนต่อชั่วโมง โดยใช้วงเงินงบประมาณ 40 ล้านบาท ออกแบบลักษณะอาคารเป็นแบบเปิดโล่ง เพื่อลดการใช้ระบบปรับอากาศที่มีค่าบํารุงรักษาสูง มีระบบรักษาความปลอดภัยตามมาตรฐาน เริ่มก่อสร้างเมื่อเดือนสิงหาคม 2562 ก่อสร้างแล้วเสร็จในเดือนกันยายน 2563
ซึ่งเมื่อดําเนินการแล้วเสร็จ ได้เกิดสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ 2019 ทําให้สายการบินที่มีแผนจะทําการบิน ต้องทบทวนการลงทุนและเลื่อนการดําเนินการออกไปก่อน อย่างไรก็ตามท่าอากาศยานเพชรบูรณ์มีความพร้อมที่จะเปิดให้บริการแก่ผู้โดยสารเมื่อสถานการณ์กลับสู่สภาวะปกติต่อไป
ปัจจุบันท่าอากาศยานเพชรบูรณ์ได้มีการเปิดให้บริการเที่ยวบินทางราชการ เที่ยวบินฝึกบินของโรงเรียนการบิน และเที่ยวบินส่วนบุคคล
รัฐบาลไทย-ข่าวทำเนียบรัฐบาล-นายกฯ กำชับชี้แจงประชาชนเข้าใจ เข้าถึงสิทธิ UCEP Plus อย่างเป็นธรรม พร้อมให้บริการวันนี้เป็นวันแรก
วันพุธที่ 16 มีนาคม 2565
นายกฯ กําชับชี้แจงประชาชนเข้าใจ เข้าถึงสิทธิ UCEP Plus อย่างเป็นธรรม พร้อมให้บริการวันนี้เป็นวันแรก
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม กําชับทุกส่วนราชการที่เกี่ยวข้องเร่งประชาสัมพันธ์ให้ประชาชน รวมไปถึงหน่วยบริการสาธารณสุขทั้งภาครัฐและเอกชน เข้าใจ และเข้าถึงสิทธิการรักษาผู้ป่วยโควิด-19 หรือ ยูเซปพลัส (UCEP Plus) ที่เริ่มปรับใช้วันนี้ (16 มี.ค.) เป็นวันแรก
.
ผู้ติดเชื้ออาการสีเหลืองและสีแดง สามารถเข้ารักษาในโรงพยาบาลได้ทุกแห่งจนหายป่วย ส่วนผู้ป่วยอาการสีเขียวสามารถรับบริการที่โรงพยาบาลตามสิทธิสุขภาพของตนเองซึ่งจะเข้าระบบรักษาที่บ้านหรือชุมชน (HI/CI) และหากอาการเปลี่ยนเป็นสีเหลืองหรือสีแดง สามารถส่งต่อไปยังโรงพยาบาลอื่นโดยใช้สิทธิ UCEP Plus ได้เช่นกัน
.
ขณะที่ สถาบันการแพทย์ฉุกเฉินแห่งชาติ (สพฉ.) ได้จัดทําเกณฑ์ประเมินคัดแยกผู้ป่วยฉุกเฉินวิกฤต กรณีโรคโควิด-19 (UCEP Plus) ดังนี้
ภาวะหัวใจหยุดเต้น หายใจลําบากเฉียบพลัน มีภาวะช็อก โคม่า
มีอาการไข้สูงเกิน 39 องศาเซลเซียส มากกว่า 24 ชั่วโมง หรือออกซิเจนในเลือดน้อยกว่า 94%
มีปัจจัยเสี่ยงอาการรุนแรงหรือโรคร่วม เช่น อายุมากกว่า 60 ปี โรคปอดอุดกั้นเรื้อรัง โรคปอดเรื้อรังอื่น ๆ โรคไตเรื้อรัง โรคหัวใจและหลอดเลือด โรคเบาหวานที่ควบคุมไม่ได้ ภาวะอ้วน หญิงตั้งครรภ์ ตับแข็ง ภูมิคุ้มกันต่ํา เป็นต้น
.
สามารถโทรแจ้ง 1669 ประเมินอาการและรักษาเบื้องต้น และกรอกรายละเอียดอาการผ่านโปรแกรม PA ของ สพฉ. หากเข้าเกณฑ์ UCEP Plus จะสามารถใช้สิทธิได้ทันที
.
อ่านเพิ่มเติม คลิกhttps://www.thaigov.go.th/news/contents/details/52593
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบแก้ พ.ร.บ.การไฟฟ้านครหลวง สอดคล้องกับสภาพการณ์ปัจจุบัน ให้อำนาจผลิตไฟฟ้าได้
วันอังคารที่ 5 เมษายน 2565
ครม.เห็นชอบแก้ พ.ร.บ.การไฟฟ้านครหลวง สอดคล้องกับสภาพการณ์ปัจจุบัน ให้อํานาจผลิตไฟฟ้าได้
ครม.เห็นชอบแก้ พ.ร.บ.การไฟฟ้านครหลวง สอดคล้องกับสภาพการณ์ปัจจุบัน ให้อํานาจผลิตไฟฟ้าได้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 เมษายน 2565 ว่า ครม.เห็นชอบร่างพระราชบัญญัติการไฟฟ้านครหลวง (ฉบับที่ ..) พ.ศ. .... ตามที่กระทรวงมหาดไทยเสนอ ร่างพระราชบัญญัติฉบับนี้ เป็นการแก้ไขเพิ่มเติมพระราชบัญญัติการไฟฟ้านครหลวง พ.ศ.2501 ที่ใช้บังคับมานานและมีบทบัญญัติบางประการไม่สอดคล้องกับสภาพการณ์ปัจจุบัน ซึ่งไม่เอื้อต่อการดําเนินกิจการของการไฟฟ้านครหลวง (กฟน.) โดยการแก้ไขเพิ่มเติมมีสาระสําคัญ อาทิ
1.แก้ไขเพิ่มวัตถุประสงค์ของการไฟฟ้านครหลวง 2 ข้อ คือ
ข้อ 1 เพิ่มเติมคําว่า “ผลิต และ จัดส่ง” (จากเดิมที่กําหนดเฉพาะ จัดให้ได้มา และ จําหน่ายพลังงานไฟฟ้า) รวมเป็น “ผลิต จัดให้ได้มา จัดส่ง จําหน่ายพลังงานไฟฟ้า และประกอบกิจการระบบจําหน่ายไฟฟ้า” เพื่อให้ กฟน. มีอํานาจดําเนินการในเรื่องต่างๆ ดังนี้ (1)ให้มีอํานาจผลิตพลังงานไฟฟ้าได้ (จากเดิมที่ไม่สามารถดําเนินการได้) โดยเป็นการผลิตไฟฟ้า ณ จุดใช้งานของผู้ใช้ไฟฟ้า หรือระบบไฟฟ้าในบริเวณพื้นที่เฉพาะเจาะจง เช่น พลังงานหมุนเวียน พลังงานทดแทน (2)ให้มีอํานาจจัดส่งและประกอบกิจการระบบจําหน่ายไฟฟ้า (จากเดิม ใช้คําว่า “ระบบการส่งพลังงานไฟฟ้า”) เพื่อให้สอดคล้องกับพระราชบัญญัติการประกอบกิจการพลังงาน พ.ศ.2550
ข้อ 2 ดําเนินธุรกิจและกิจการอื่นใด โดยสามารถนําเทคโนโลยี อุปกรณ์ ทรัพย์สิน หรือบุคลากรที่มีอยู่นําไปเสริมสร้างให้เกิดการพัฒนาประเทศ เพื่อประหยัดงบประมาณ เช่น การทําแผนที่ภูมิศาสตร์สารสนเทศ (GIS) โครงข่ายใยแก้วนําแสง และโครงการธุรกิจจัดการพลังงาน (ESCO) เป็นต้น
2.กําหนดเพิ่มเติมให้ กฟน. มีอํานาจดําเนินการตามวัตถุประสงค์ได้ทั้งในประเทศและนอกประเทศ
3.กําหนดท้องที่ที่ กฟน. เป็นผู้จําหน่ายสําหรับพลังงานไฟฟ้าและประกอบกิจการระบบจําหน่ายไฟฟ้าให้แก่ผู้ใช้ไฟฟ้าในประเทศให้สอดคล้องกับปัจจุบัน ได้แก่ เขตท้องที่กรุงเทพมหานคร นนทบุรี สมุทรปราการ และพื้นที่ที่ดําเนินการอยู่แล้ว ณ วันจัดตั้งการไฟฟ้านครหลวง
4.แก้ไขเพิ่มเติมเกี่ยวกับกรณีที่มีความเสียหายเกิดขึ้น เนื่องจากการกระทําของพนักงานในการสร้างและบํารุงรักษาระบบจําหน่ายไฟฟ้า โดยให้ กฟน. ใช้ค่าทดแทนให้แก่เจ้าของหรือผู้ครอบครองอสังริมทรัพย์เท่าที่เสียหาย (จากเดิมที่กําหนดให้มอบข้อพิพาทให้อนุญาโตตุลาการวินิจฉัย)
5.แก้ไขเพิ่มเติมวงเงินการกู้ยืมเงินที่ กฟน. จะต้องได้รับความเห็นชอบจาก ครม. ก่อนการดําเนินการกู้ยืมเงินเพื่อการลงทุน จาก “จํานวนเงินเกินคราวละ 40 ล้านบาท” เป็น “จํานวนเงินเกินคราวละ 100 ล้านบาท”
นางสาวรัชดากล่าวด้วยว่า การแก้ไขพระราชบัญญัติการไฟฟ้านครหลวง พ.ศ. 2501 นี้ จะก่อให้เกิดประโยชน์กับการไฟฟ้านครหลวงในการให้บริการด้านพลังงานไฟฟ้าและดําเนินธุรกิจที่เกี่ยวข้องทั้งในและนอกประเทศได้อย่างมีประสิทธิภาพ ซึ่งจะนําไปสู่การพัฒนาเศรษฐกิจและสังคมของประเทศโดยรวมต่อไปได้
รัฐบาลไทย-ข่าวทำเนียบรัฐบาล-ครม.อนุมัติงบ 1,334 ล้านบาท สานต่อมาตรการแก้ปัญหาโควิด-19
วันอังคารที่ 9 พฤศจิกายน 2564
ครม.อนุมัติงบ 1,334  ล้านบาท สานต่อมาตรการแก้ปัญหาโควิด-19
ครม.อนุมัติงบ 1,334  ล้านบาท สานต่อมาตรการแก้ปัญหาโควิด-19
(9 พ.ย. 64) น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.) รับทราบโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019(โควิด-19) ระยะการระบาดระลอกเมษายน 2564 ประจําปีงบประมาณ 2565 พร้อมอนุมัติงบประมาณรายจ่ายประจําปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จํานวน 1,334.945 ล้านบาท ประกอบด้วย 4 หน่วยงาน ดังนี้ 1. สํานักงานปลัดกระทรวงสาธารณสุข จํานวน 528,400,000 บาท 2. กรมการแพทย์ จํานวน 500,000,000 บาท ใช้สําหรับจัดซื้อยาโมลนูพิราเวียร์ 3. กรมควบคุมโรค จํานวน58,165,000 บาท และ 4. กรมการแพทย์แผนไทยและการแพทย์ทางเลือก จํานวน 248,380,000 บาท และอนุมัติขยายระยะเวลาการดําเนินกิจกรรมและใช้จ่ายเงินกันไว้เบิกเหลื่อมปีและเงินเหลือจ่ายจากโครงการที่ครม.ได้มีมติให้ความเห็นชอบแล้ว ตามมติครม.เมื่อวันที่ 5 มกราคม 2564, 5 พฤษภาคม 2564 และ10สิงหาคม 2564 ซึ่งขยายเวลาไปจนถึงเดือนธันวาคม 2564
สําหรับโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019(โควิด-19) ระยะการระบาดระลอกเมษายน 2564 ประจําปีงบประมาณ 2565 มีวัตถุประสงค์ 4 ด้าน ประกอบด้วย ด้านการสร้างความเชื่อมั่น ทําให้ประชาชนมีความเชื่อมั่นในการใช้ชีวิตวิถีใหม่(New Normal) หรือดําเนินกิจกรรมทางเศรษฐกิจ ภายใต้มาตรการป้องกันและควบคุมการแพร่ระบาดของโควิด-19 ตามหลักการแพทย์และสาธารณสุข, ด้านการสร้างความมั่นคงด้านสุขภาพ ทําให้ประชาชนมีภูมิคุ้มกันหมู่ และมีความปลอดภัยจากการเสียชีวิตจากโควิด-19 รวมถึงการรักษาระดับความมั่นคงด้านสาธารณสุขได้อย่างต่อเนื่อง, ด้านฟื้นฟูเศรษฐกิจ ทําให้เศรษฐกิจของประเทศกลับมาฟื้นตัว มีอัตราเติบโตของผลิตภัณฑ์มวลรวมภายในประเทศ(จีดีพี) เป็นไปตามแผนการกระตุ้นเศรษฐกิจของรัฐบาล และนโยบายการเปิดประเทศของรัฐบาล และด้าน เสริมสร้างสังคมและวัฒนธรรม ให้ประชาชนสามารถกลับมาดําเนินกิจกรรมด้านสังคมและวัฒนธรรมตามเดิมได้ โดยยังคงปฏิบัติตามมาตรการป้องกันและควบคุมโรค DMHTTA
ทั้งนี้มีกลุ่มเป้าหมายเป็นประชากรในประเทศไทย บุคลากรทางการแพทย์และสาธารณสุข ประชาชนกลุ่มเสี่ยงที่ปฏิบัติงานด่านหน้า กลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์ ได้รับการดูแลป้องกัน รักษาพยาบาลอย่างทั่วถึง สะดวก และรวดเร็ว ส่วนผู้ป่วยติดเชื้อโควิด-19 ได้รับการดูแลรักษาจากหน่วยบริการสถานพยาบาลตามระบบการสาธารณสุขที่รัฐจัดให้ตามสิทธิที่พึงได้ ระยะเวลาดําเนินการ 3 เดือน ช่วงเดือนตุลาคม ถึงเดือน ธันวาคม 2564
รัฐบาลไทย-ข่าวทำเนียบรัฐบาล-บำบัดผู้ติดยาเสพติดโดยมีชุมชนเป็นศูนย์กลาง
วันพฤหัสบดีที่ 16 มิถุนายน 2565
บําบัดผู้ติดยาเสพติดโดยมีชุมชนเป็นศูนย์กลาง
วันจันทร์ที่ 13 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลป้องกัน ปราบปราม และแก้ไขปัญหายาเสพติดอย่างจริงจัง ด้วยโครงการบําบัดฟื้นฟูผู้ติดยาเสพติดโดยมีชุมชนเป็นศูนย์กลาง ในพื้นที่จังหวัดชายแดนภาคใต้ มีกิจกรรมประกอบด้วย การค้นหาเชิงรุกในพื้นที่มั่วสุม ตั้งจุดตรวจ และให้ผู้ปกครองพาเข้าร่วมโครงการ คัดแยกผู้เสพกับผู้ติดยาเพื่อรับการบําบัดอย่างถูกต้อง โดยเยาวชนที่ไม่สามารถเลิกยาได้ด้วยตนเอง จะส่งเข้าบําบัดในศูนย์ของกระทรวงสาธารณสุข และมีคณะกรรมการติดตามผลการบําบัดและการบ่มเพาะนิสัยใหม่อย่างใกล้ชิด เมื่อผ่านการบําบัดแล้วจะได้รับการฝึกวิชาชีพเพื่อให้สามารถเลี้ยงตนเองและครอบครัวได้ เบื้องต้นดําเนินการแล้ว 38 ตําบลนําร่อง ตั้งเป้าหมายปีหน้าจะขยายให้ครบ 290 ตําบลใน 3 จ.ชายแดนใต้และ 4 อําเภอใน จ.สงขลา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคมจัดกิจกรรมน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
กระทรวงคมนาคมจัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เพื่อเป็นการน้อมรําลึกในพระมหากรุณาธิคุณและพระเมตตาที่ได้ทรงทุ่มเทกําลังพระวรกายและกําลังพระปัญญาปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานจัดกิจกรรมเพื่อน้อมรําลึก เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้เข้าร่วมพิธีประกอบด้วย นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และผู้บริหารระดับสูงกระทรวงคมนาคม เมื่อวันที่ 13 ตุลาคม 2564 ณ อาคารสโมสรและหอประชุม กระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า เพื่อเป็นการน้อมรําลึกในพระมหากรุณาธิคุณและพระเมตตาที่ได้ทรงทุ่มเทกําลังพระวรกายและกําลังพระปัญญาปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียงเพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ กระทรวงคมนาคมจึงได้จัดกิจกรรมเพื่อน้อมรําลึกในพระมหากรุณาธิคุณฯ โดยจัดพิธีวางพวงมาลา ในวันที่ 13 ตุลาคม 2564 ขึ้น พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม และเผยแพร่คํากล่าวน้อมรําลึกในพระมหากรุณาธิคุณฯ ผ่านทางเว็บไซต์และช่องทางสื่อออนไลน์ของกระทรวงคมนาคมตลอดเดือนตุลาคม 2564 เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
รัฐบาลไทย-ข่าวทำเนียบรัฐบาล-นายนฤตม์ เทอดสถีรศักดิ์ รองเลขาธิการบีโอไอ กล่าวปาฐกถาเรื่อง “Thailand Smart Cities: Turning the Future into Reality”
วันพุธที่ 1 ธันวาคม 2564
นายนฤตม์ เทอดสถีรศักดิ์ รองเลขาธิการบีโอไอ กล่าวปาฐกถาเรื่อง “Thailand Smart Cities: Turning the Future into Reality”
นายนฤตม์ เทอดสถีรศักดิ์ รองเลขาธิการบีโอไอ กล่าวปาฐกถาเรื่อง “Thailand Smart Cities: Turning the Future into Reality”  ในงาน APAC Summit 2021
เมื่อวันที่ 25 พฤศจิกายน 2564 นายนฤตม์ เทอดสถีรศักดิ์ รองเลขาธิการบีโอไอ ได้กล่าวปาฐกถาเรื่อง “Thailand Smart Cities: Turning the Future into Reality” ในงาน APAC Summit 2021 จัดโดย Plug and Play Tech Center ซึ่งเป็น Tech Venture Capital และ Accelerator รายใหญ่ของสหรัฐอเมริกา โดยมีผู้บริหารภาคธุรกิจ นักลงทุน และสตาร์ทอัพด้านเทคโนโลยีชั้นนําจากทั่วโลกเข้าร่วมงานด้วย
รัฐบาลไทย-ข่าวทำเนียบรัฐบาล-ทปษ.รัฐมนตรีเกษตรฯเยี่ยมชมกลุ่มวิสาหกิจชุมชนข้าวฮางงอก บ้านน้อยจอมศรี จ.สกลนคร
วันศุกร์ที่ 17 มิถุนายน 2565
ทปษ.รัฐมนตรีเกษตรฯเยี่ยมชมกลุ่มวิสาหกิจชุมชนข้าวฮางงอก บ้านน้อยจอมศรี จ.สกลนคร
ทปษ.รัฐมนตรีเกษตรฯเยี่ยมชมกลุ่มวิสาหกิจชุมชนข้าวฮางงอก บ้านน้อยจอมศรี จ.สกลนคร ชูยุทธศาสตร์ตลาดนําการผลิตแนะสร้างแบรนด์ให้ตรงกับความต้องการของตลาดตั้งเป้าให้ไทยเป็น 1 ใน 10 ประเทศยักษ์ใหญ่ในการเป็นผู้นําด้านการเกษตรและเป็นแหล่งผลิตอาหารที่สําคัญของโลก
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เยี่ยมชมกลุ่มวิสาหกิจชุมชนข้าวฮางงอกบ้านน้อยจอมศรี ต.ฮางโฮง อ.เมือง จ.สกลนคร ซึ่งกลุ่มวิสาหกิจชุมชนฯดังกล่าวจัดตั้งขึ้นเพื่อรวบรวมผลผลิตของสมาชิกมาจําหน่ายโดยการเพิ่มมูลค่าผลผลิตทางการเกษตรทําให้เกิดรายได้แก่สมาชิกและเครือข่ายและเป็นแหล่งเรียนรู้ด้านการแปรรูปผลผลิตทางการเกษตรที่ครบวงจรปัจจุบันกลุ่มวิสาหกิจชุมชนฯมีเครือข่ายสมาชิกเกษตรกรผู้ปลูกข้าวอินทรีย์จํานวน 212 ราย
มีพื้นที่ปลูกข้าวอินทรีย์ที่เข้าร่วมกิจกรรม 4,559 ไร่โดยได้รับซื้อข้าวเปลือกจากสมาชิกและนํามาแปรรูปเป็นผลิตภัณฑ์ต่างๆ
คือข้าวฮางงอกมะลิข้าวฮางงอกมันปูข้าวฮางงอกหอมนิลข้าวฮางงอกไรซ์เบอรี่และซีเรียลเป็นต้น
ในส่วนของกระทรวงเกษตรและสหกรณ์โดยกรมส่งเสริมการเกษตรได้สนับสนุนให้มีการรวมกลุ่มเป็นวิสาหกิจชุมชนต้นแบบของจังหวัดสกลนครและเป็นศูนย์เรียนรู้แก่เกษตรกรและผู้ที่สนใจ นอกจากนี้ยังได้สนับสนุนปัจจัยการผลิตทั้งเมล็ดพันธุ์ข้าวสารชีวภัณฑ์ป้องกันและกําจัดศัตรูพืช (สารไตรโครเดอร์มาร์)และเครื่องบรรจุภัณฑ์สุญญากาศลําเลียงอีกทั้งยังได้สนับสนุนด้านวิชาการและการจัดทําแผนพัฒนากลุ่มให้เกิดความมั่นคงและยั่งยืน
ทั้งนี้ตําบลฮางโฮง อําเภอเมืองสกลนคร มีพื้นที่ทั้งหมด 28,125 ไร่ประชากรส่วนใหญ่ประกอบอาชีพการเกษตรโดยมีพื้นที่การเกษตร 21,144 ไร่เกษตรกร 1,617ครัวเรือนเกษตรกรส่วนใหญ่ประกอบอาชีพทํานาโดยมีพื้นที่ทํานา 11,381 ไร่หรือคิดเป็นร้อยละ 58.04ของพื้นที่
"แต่ละถิ่นแต่ละพื้นที่มีเอกลักษณ์ไม่เหมือนกันรัฐมนตรีว่าการกระทรวงเกษตรและสหกรณ์จึงได้กําหนด 5 ยุทธศาสตร์โดย 1 ในยุทธศาสตร์ที่สําคัญคือตลาดนําการผลิตซึ่งกระทรวงเกษตรฯได้สนับสนุนให้มีการจัดอบรมให้ความรู้ทั้งในเรื่องของเทคโนโลยีการเกษตร 4.0 และการทําการตลาดแบบออนไลน์และออฟไลน์เพื่อเพิ่มช่องทางการจัดจําหน่ายให้มากยิ่งขึ้นโดยจะต้องมีการสร้างแบรนด์ให้ตรงกับความต้องการของตลาดอย่างไรก็ตามได้ตั้งเป้าหมายให้ประเทศไทยเป็น 1 ใน 10 ประเทศที่จะเป็นยักษ์ใหญ่ในการเป็นผู้นําด้านการเกษตรและเป็นแหล่งผลิตอาหารที่สําคัญของโลก" นายอลงกรณ์ กล่าว